0254.xml
میچ فکسنگ میں ملوث کیوی بیٹسمین لو ونسنٹ پر تاحیات پابندی عائد کردی گئی
ویلنگٹن ۔ یکم جولائی (اے پی پی) میچ فکسنگ میں ملوث نیوزی لینڈ کرکٹ ٹیم کے سابق بیٹسمین لو ونسنٹ پر تاحیات پابندی عائد کردی گئی۔ ذرائع ابلاغ کے مطابق 35 سالہ لو ونسنٹ نے آئی سی سی کے اینٹی کرپشن سیل میں دستاویزات جمع کرائے جس میں کہا گیا کہ انہوں نے 2008 سے 2012 کے درمیان متعدد میچز میں فکسنگ میں ملوث رہے جبکہ انہوں نے انگلش کاؤنٹی کرکٹ میں بھی میچ فکسنگ کے جرم کا اعتراف کیا۔ اپنے اوپر لگائی گئی تاحیات پابندی کے بعد اپنے بیان میں انہوں نے کہا کہ وہ اپنے کیے پر شرمندہ ہیں، میچ فکسنگ جیسا قدم اٹھا کر سنگین غلطی کی جس سے کھیل اور ملک کو نقصان پہنچا جس پر وہ اپنے مداحوں سے معافی مانگتے ہیں۔ واضح رہے کہ لوونسنٹ نے 2001 سے 2007 تک 23 ٹیسٹ، 102 ون ڈے اور 7 ٹی 20 میچز میں نیوزی لینڈ کی نمائندگی کی۔
APP
01.07.14
0254p.xml
میچ فکسنگ، سابق کیوی ونسنٹ پر تاحیات پر پابندی عائد کاونٹی میچز،آئی سی ایل،چیمپیئز لیگ اور بنگلہ دیش پریمیئر لیگ میں بھی میچ فکسنگ کا اعتراف کیاتھا
لندن/ ویلنکٹن (سپورٹس ڈیسک) انگلینڈ اینڈ ویلز کرکٹ بورڈ نے میچ فکسنگ میں ملوث نیوزی لینڈ کے سابق کرکٹر لوونسنٹ پرتاحیات پابندی عائد کر دی۔انگلش کاونٹی میچز میں میچ فکسنگ کرنیکی مل گئ سزا،ای سی بی نے نیوزی لینڈ کے کرکٹر لوونسنٹ پر تاحیات پابندی عائد کر دی۔ونسنٹ نے کاونٹی میچز میں میچ فکسنگ کا اعتراف کیا تھا۔ونسنٹ تاحیات پابندی کی سزا پانے والے پہلے کیوی اسپورٹس پروفیشنل ہیں،انہوں نے آئی سی ایل،چیمپیئر لیگ اور بنگلہ دیش پریمئیر لیگ میں بھی میچ فکسنگ کا اعتراف کیا تھا جس پر بنگلہ دیش کرکٹ بورڈ نے ان پر تین سال کی پابندی عائد کی تھی۔انگلش بورڈ کی جانب سے باضابطہ اعلان سے قبل ہی نیوزی لینڈ کے سابق کرکٹر لوونسنٹ نے میچ فکسنگ کا اعتراف کرتے ہوئےکہا تھا کہ انہوں نے سب کو دھوکہ دیا۔ایک ویڈیو بیان میں لوونسنٹ کا کہنا تھا کہ انہوں نےاپنے ملک اور کرکٹ کو بدنام کیا۔پیسوں کی خاطر میچ فکسنگ کی۔کھیل کے اسپرٹ کو نقصان پہنچایا۔آئی سی سی اینٹی کرپشن یونٹ کے سامنے بیان دینے کا فیصلہ انہوں نے کچھ عرصے پہلے کیا۔انہوں نے میچ فکسنگ کے ذریعے پیسہ لیکر کھیل کو تباہ کر دیا۔شرفاءکے کھیل کیساتھ اپنے ملک کا نام بھی بدنام کیاجس پر وہ بہت شرمندہ ہیں
daily_insaf
02.07.14